ગુજરાત વિધાનસભા ચૂંટણીના પ્રથમ તબક્કા માટેના 77 ઉમેદવારોના નામ કોંગ્રેસે જાહેર કર્યા અને કોંગ્રેસ તથા પાટીદાર અનામત સંઘર્ષ સમિતિના એવા અગ્રણીઓ નારાજ થઇ ગયા જેમને ટિકિટ નથી મળી. પક્ષના કાર્યકર અને સિપાહી હોવાની વાતો કરતા કોંગ્રેસના નેતાઓ અને પાટીદાર સમાજના કલ્યાણ માટે લડતા હોવાની વાતો કરતા પાટીદાર અગ્રણીઓની રાજનેતા અને ધારાસભ્ય બનવાની લાલસા એક જ સેકન્ડમાં બહાર આવી ગઇ અને અપક્ષ ચૂંટણી લડવાના બૂંગિયા ફુંકી દીધા.સત્તાવાર ઉમેદવારને હરાવવાના સોગંદ ખાઇ લીધા.